b'\n_START_ARTICLE_\nPomornik-klassen\n_START_SECTION_\nKonstruktion\n_START_PARAGRAPH_\nKlassens styrke og opdrift er skabt ved at bruge en stor ponton i midten af fart\xc3\xb8jernes skrog, under lastrummet. Overbygningen, bygget oven p\xc3\xa5 pontonen, er delt op i tre sektioner adskilt af vandt\xc3\xa6tte skotter vinkelret p\xc3\xa5 sejretningen; Lastsektionen findes midterst udrustet med ramper til k\xc3\xb8ret\xc3\xb8jer mens de to yderligere sektioner indeholder fremdrivningssystemerne, underbringelse til soldater, mandskabets omr\xc3\xa5der samt CBRN-udstyret. Underbringelsesomr\xc3\xa5det samt mandskabets omr\xc3\xa5der er udstyret med klimaanl\xc3\xa6g. Omr\xc3\xa5derne er desuden konstrueret af st\xc3\xb8j- og varmeisolerende samt vibrationsd\xc3\xa6mpende materialer._NEWLINE_Personellet er beskyttet mod masse\xc3\xb8del\xc3\xa6ggelsesv\xc3\xa5ben med luftt\xc3\xa6tte citadeller, gasmasker og beskyttelsesdragter. Fart\xc3\xb8jerne er desuden beskyttet mod miner p\xc3\xa5 grund af luftpuden, som betyder at skibet har en minimal magnetisk signatur i vandet. Operationsrummet er pansret med et legeret panser.\n_START_SECTION_\nKapacitet\n_START_PARAGRAPH_\nPomornik-klassen har et lastomr\xc3\xa5de p\xc3\xa5 400 kvadratmeter og en br\xc3\xa6ndstofbeholdning p\xc3\xa5 56 tons. Fart\xc3\xb8jerne er i stand til at medbringe tre kampvogne (op til 131 ton) eller 10 pansrede mandskabsvogne og 140 soldater eller op til 500 soldater (med 360 mand i lastrummet). Fuldt lastet er fart\xc3\xb8jerne i stand til at overkomme h\xc3\xa6ldninger p\xc3\xa5 op til 5 grader p\xc3\xa5 kyster og murv\xc3\xa6rk p\xc3\xa5 op til 1,6 meter. Klassen er i stand til at sejle i forhold op til Sea State 4 og har en forl\xc3\xa6gningshastighed p\xc3\xa5 30-40 knob.\n_START_SECTION_\nSalg til Kina\n_START_PARAGRAPH_\nKinas fl\xc3\xa5de har k\xc3\xb8bt et antal fart\xc3\xb8jer i klassen, blandt andet to fart\xc3\xb8jer bygget i Ukraine samt alle fire gr\xc3\xa6ske fart\xc3\xb8jer. Yderligere to er under konstruktion i Kina under vejledning af ukrainske teknikere.'